Profesorul Ovidiu Savu, de la Facultatea de Medicina Veterinara Bucuresti, care a luat bani de la studenti ca sa ii promoveze la examenele restante, a fost arestat preventiv pentru 30 de zile, in urma unei decizii a Tribunalului Bucuresti, care poate fi contestata, transmite News.ro.

In dosar sunt cercetati si 40 de studenti, pentru dare de mita si cumparare de influenta.





Ovidiu Savu a fost prins, joi, dupa ce a primit 10.500 de lei mita, banii fiind gasiti intr-unul dintre sertarele biroului sau de la facultate. De asemenea, la perchezitia facuta in locuinta acestuia, anchetatorii au gasit intr-o cutie de carton suma de 70.600 de lei.





Procurorii Parchetului Inaltei Curti de Casatie si Justitie l-au retinut pe Ovidiu Savu, pentru luare de mita si trafic de influenta, iar vineri au cerut Tribunalului Bucuresti arestarea preventiva a acestuia, solicitare admisa de judecatorul de drepturi si libertati.





Ovidiu Savu ramane astfel in Arestul Politiei Capitalei, contestatia acestuia urmand sa se judece la Curtea de Apel Bucuresti, care va decide daca mentine masura preventiva sau o inlocuieste cu arestul la domiciliu ori cu controlul judiciar.





Potrivit procurorilor, Ovidiu Savu i-a propus unei studente care avea restante sa stranga bani de la colegii ei aflati in aceeasi situatie, pentru a promova examenele la disciplinele pe care le predau el si tatal sau.